gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5328, del 21-08-2006 (2006/9927)

Informació pública del document de justificació de la integració territorial del sòl no urbanitzable de Petrés.
---------------------------------------------------------------------------------------------------------------

### Dades del document

Número de DOGV
:   5328

Data del DOGV
:   21-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9927


Organisme emissor
:   Ajuntament de Petrés

Tipus de document
:   Anunci

Informació pública del document de justificació de la integració territorial del sòl no urbanitzable de Petrés. [2006/F9927]  
Este ajuntament, en la sessió de Ple de 16 d'agost de 2006, va acordar sotmetre a informació pública el següent document redactat en virtut del que disposa la disposició transitòria primera de la Llei 10/2004, de 9 de desembre, de la Generalitat Valenciana, del Sòl No Urbanitzable, en relació amb la disposició transitòria tercera i l'article 74 de la Llei 16/2005, de 30 de desembre, Urbanística Valenciana:  
a) Títol del document: document de justificació de la integració territorial del sòl no urbanitzable de Petrés.  
b) Contingut: justificació de la integració territorial del sòl no urbanitzable de Petrés, per a adaptar les determinacions sobre no sòl no urbanitzable de les Normes Subsidiàries de Planejament Municipal de Petrés, a la Llei 10/2004, de 9 de desembre, de la Generalitat, del Sòl No Urbanitzable. Compost pels documents següents: I. Memòria informativa; II. Memòria justificativa; III. Normes urbanístiques; i IV. Plànol.  
c) Lloc i horari en què podrà realitzar-se la consulta, sol·licitar aclariment de dubtes i formular al·legacions: durant un mes des de la data de la publicació d'este anunci, una còpia diligenciada del document de justificació de la integració territorial del sòl no urbanitzable de Petrés es trobarà depositada, per a la seua consulta pública, a l'Ajuntament de Petrés, els dies laborables, de dilluns a divendres en horari de 09.00 a 14.00 hores, i els dimecres, de 17.00 a 19.00 hores. Durant el període esmentat es podran formular al·legacions dirigides al Ple de l'ajuntament.  
Petrés, 16 d'agost de 2006.. L'alcalde: Antonio Hernández Villalba.
Diari Oficial de la Generalitat Valenciana


Sumari del DOGV 5377, del 30-10-2006 (2006/11061)

Notificació als interessats del plec de càrrecs per incoació d'expedient administratiu de resolució de contracte en compra-venda per no ocupar els habitatges pels seus titulars com a domicili habitual i permanent.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5377

Data del DOGV
:   30-10-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/11454


Organisme emissor
:   Institut Valencià d'Habitatge, SA

Tipus de document
:   Anunci

Notificació als interessats del plec de càrrecs per incoació d'expedient administratiu de resolució de contracte en compra-venda per no ocupar els habitatges pels seus titulars com a domicili habitual i permanent. [2006/11812]  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen, que s'ha incoat expedient administratiu de resolució de contracte en compra-venda per no utilitzar els habitatges com a domicili habitual i permanent.  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, S.A. en l'Avgda. de la Plata, núm. 50-baix de València, en horari de 9 a 14 hores, de dilluns a divendres, excepte festius, disposant d'un termini, a tal fi,de 15 dies hàbils.  
D'acord amb el que preveu l'art. 13. 2 del Reial Decret 1398/1993, de 4 d'agost, en cas de no efectuar al·legacions sobre el contingut del present plec de càrrecs, este es considerarà proposta de resolució al director general d'habitatge i projectes urbans perquè dicte resolució.  
Expedient: V-RACNU-032/06  
Adjudicatari: José del Pino Priego  
Interessats: Hdos de José del Pino Priego  
Codi de l'immoble: 4763875804  
Adreça: Palleter, nº 1, bl: F, esc:A, porta 11  
Localitat: Burjassot  
Règim de cessió: Compra-venda  
Data plec de Càrrecs: 25.09.2006  
València, 4 d'octubre de 2006.. El cap d'Administració i Inspecció del Centre de Gestió d'Habitatge Públic de l'Institut Valencià d'Habitatge S.A.: Fernando Maldonado Plá.
Diari Oficial de la Generalitat Valenciana


Sumari del DOGV 5393, del 22-11-2006 (2006/12288)

RESOLUCIÓ de 16 d'octubre de 2006, de la Universitat de València, per la que es nomema en virtut de concurs a María Inmaculada Coma Tatay, Professora Titular d'Escola Universitària en l'àrea de coneixement de Ciència de la Computació i Intel·ligència Artificial.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5393

Data del DOGV
:   22-11-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/12479


Organisme emissor
:   Universitat de València

Tipus de document
:   Resolució

RESOLUCIÓ de 16 d'octubre de 2006, de la Universitat de València, per la que es nomema en virtut de concurs a María Inmaculada Coma Tatay, Professora Titular d'Escola Universitària en l'àrea de coneixement de Ciència de la Computació i Intel·ligència Artificial. [2006/12911]  
D'acord amb la proposta formulada per la comissió constituïda per jutjar el concurs convocat per Resolució de la Universitat de València de data 25 d'octubre de 2001 (BOE 17 de novembre de 2001) per a la provisió de la plaça nº 4749 de Professor Titular d'Escola Universitària (concurs núm. 127 / 2002) i una vegada que la concursant proposada ha acreditat que posseeix tots el requisits establerts a l'apartat 2 de l'article 5 del Reial Decret 1888/84, de 26 de setembre,  
Aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària i altres disposicions que la despleguen, resol nomenar María Inmaculada Coma Tatay, Professora Titular d'Escola Universitària de l'àrea de coneixement Ciència de la Computació i Intel·ligència Artificial, adscrita al departament Informàtica.  
València, 16 d'octubre de 2006.. El rector: Francisco Tomás Vert.
Diari Oficial de la Generalitat Valenciana


Sumari del DOGV 5282, del 16-06-2006 (2006/6221)

Notificació a Vicente-José Pascual Quílez de la sentència dictada en les actuacions de divorci contenciós número 744/2004.
--------------------------------------------------------------------------------------------------------------------------

### Dades del document

Número de DOGV
:   5282

Data del DOGV
:   16-06-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/6221


Organisme emissor
:   Jutjat de Primera Instància Número 8 de València

Tipus de document
:   Edicte

Notificació a Vicente-José Pascual Quílez de la sentència dictada en les actuacions de divorci contenciós número 744/2004. [2006/Q6221]  
Procediment: divorci contenciós 744/2004  
Juí: divorci contenciós 744/2004  
Part demandant: Purificación Merita Estellés  
Part demandada: Vicente José Pascual Quílez  
Sobre: divorcis no consensuats  
En el juí a què es fa referència s'ha dictat la sentència la decisió de la qual, literalment, diu així:  
«Decisió  
Que amb l'estimació de la demanda plantejada per Purificación Merita Estellés, representada per la procuradora María Luisa Izquierdo Tortosa, contra Vicente José Pascual Quílez, declarat en rebel·lia, declare dissolt, per causa de divorci, el matrimoni contret pels esmentats cònjuges, amb tots els efectes legals, i acorde com a mesures definitiva el manteniment de l'estipulació quarta del conveni regulador de separació de data 28 de setembre de 2001, sobre el pagament d'aliments a les dues filles majors del matrimoni, per un import actualitzat des d'esta data de 480,81 euros mensuals, per cada una de les dues filles, i actualitzables anualment d'acord amb l'índex de preus al consum.  
Tot això sense fer una especial condemna en les costes d'este procediment.  
I una vegada ferma esta resolució, remeteu-ne un testimoniatge al registre civil on figure inscrit el matrimoni, per a l'anotació al marge.  
Esta és la meua sentència, que pronuncie, mane i firme, la qual, de conformitat amb el que disposen els articles 265 i 266 de la Llei Orgànica del Poder Judicial s'ha d'anotar al llibre corresponent, se n'ha de portar un testimoniatge a les actuacions originals i s'ha de notificar a les parts, i fer-los saber que contra esta sentència podran preparar en este jutjat un recurs d'apel·lació, dins dels cinc dies següents a la notificació, davant l'Audiència Provincial de València».  
Atés el desconeixement de l'actual domicili o residència de la part demandada, mitjançant la provisió de 18 de maig de 2006, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat per a portar a efecte la diligència de notificació de la sentència dictada.  
València, 18 de maig de 2006.. El secretari judicial: Rafael Roselló Sobrevela.
Diari Oficial de la Generalitat Valenciana


Sumari del DOGV 5259, del 16-05-2006 (2006/5354)

Informació pública de l'ampliació del termini de presentació de proposicions de la casa de la cultura.
------------------------------------------------------------------------------------------------------

### Dades del document

Número de DOGV
:   5259

Data del DOGV
:   16-05-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/5354


Organisme emissor
:   Ajuntament de Rafelbunyol

Tipus de document
:   Anunci

Informació pública de l'ampliació del termini de presentació de proposicions de la casa de la cultura. [2006/A5354]  
S'informa tots els interessats que el termini de presentació de proposicions per a optar a la contractació de les obres previstes en el projecte bàsic i d'execució de la rehabilitació de la casa de la cultura, la licitació del qual va ser anunciada en el Butlletí Oficial de la Província número 88 i en el Diari Oficial de la Generalitat Valenciana número 5.241, queda ampliat fins a les 14.00 hores del dia 22 de maig del 2006, per haver hagut d'esmenar-se errors materials del projecte d'instal·lacions.  
El que es fa públic per a general coneixement.  
Rafelbunyol, 5 de maig de 2006.. L'alcalde: Jaime García García.
Diari Oficial de la Generalitat Valenciana


Sumari del DOGV 5356, del 28-09-2006 (2006/10515)

Concurs número 031/2006. Subministrament de cambra frigorífica per a plantes de fruiters per a l'Institut Valencià d'Investigacions Agràries a Moncada (València).
------------------------------------------------------------------------------------------------------------------------------------------------------------------

### Dades del document

Número de DOGV
:   5356

Data del DOGV
:   28-09-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/10525


Data del document
:   06-09-2006

Organisme emissor
:   Institut Valencià d'Investigacions Agraries

Tipus de document
:   Concurs

Descriptors 

:   * contracte de subministraments
    * licitació
    * aparell científic

Concurs número 031/2006. Subministrament de cambra frigorífica per a plantes de fruiters per a l'Institut Valencià d'Investigacions Agràries a Moncada (València). [2006/S10424]  
L'Institut Valencià d'Investigacions Agràries anuncia la contractació següent:  
1. Expedient número 031/2006  
2. Objecte: subministrament de cambra frigorífica per a plantes de fruiters per a l'Institut Valencià d'Investigacions Agràries a Moncada (València).  
3. Forma de contractació: concurs per procediment obert i tramitació ordinària.  
4. Lloc de replega dels plecs: Secretaria de l'Institut Valencià d'Investigacions Agràries, situat a la carretera de Montcada a Nàquera km 5, a Moncada (València) durant el termini de presentació de les proposicions, des de les 09.00 fins a les 14.00 hores.  
5. Pressupost: 26.221,00 €   
6. Termini d'execució: 30 dies.  
7. Fiança provisional: no se n'exigeix  
8. Fiança definitiva: 4% . de l'import de l'adjudicació  
9. Documents que han de presentar els licitadors:   
Solvència econòmica, financera i tècnica: segons el que establix el plec de clàusules administratives particulars.  
Documents que deuen presentar els postors:  
Sobre A: documentació administrativa general, i sobre B: proposició econòmica i tècnica en la forma determinada en el plec de clàusules administratives particulars.  
10. Termini i lloc de presentació de les proposicions: Registre General de l'IVIA, situat a la carretera de Montcada a Nàquera km 5, a Moncada (València), fins a les 14.00 hores del quinzé dia natural, comptador des de l'endemà de la publicació d'aquest anunci en el Diari Oficial de la Generalitat. Si és dissabte, es prorrogarà fins al primer dia hàbil següent.  
11. Obertura de documentació econòmica: a la seu de l'Institut Valencià d'Investigacions Agràries, situat a la carretera de Montcada a Náquera km 5 a Moncada (València), a les 12.00 hores del tercer dia hàbil següent al d'acabament del termini de presentació d'ofertes. Si és dissabte, es prorrogarà fins al primer dia hàbil següent.  
Aquest anunci i la resta de despeses de difusió de la licitació seran a càrrec de l'adjudicatari.  
Moncada, 6 de setembre de 2006.. El director de l'IVIA: Florentino Juste Pérez
Diari Oficial de la Generalitat Valenciana


Sumari del DOGV 5330, del 23-08-2006 (2006/8638)

Resolució de 28 de juny de 2006, del director general d'Obres Públiques, sobre l'estudi relatiu al règim d'utilització i explotació de la concessió per a la construcció, la conservació i l'explotació del nou eix del Segura (CV-91) Orihuela . Guardamar del Segura. Clau: 81-A-1944.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5330

Data del DOGV
:   23-08-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/8638


Organisme emissor
:   Conselleria d'Infraestructures i Transport

Tipus de document
:   Anunci

Resolució de 28 de juny de 2006, del director general d'Obres Públiques, sobre l'estudi relatiu al règim d'utilització i explotació de la concessió per a la construcció, la conservació i l'explotació del nou eix del Segura (CV-91) Orihuela . Guardamar del Segura. Clau: 81-A-1944. [2006/8638]  
La Direcció General d'Obres Públiques, de la Conselleria d'Infraestructures i Transport, ha aprovat inicialment l'estudi de referència i com a conseqüència s'obri el tràmit d'informació pública per a complir el que preveuen els articles 228 i 229 del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, amb les modificacions introduïdes per la Llei 13/2003.  
Objecte: consultar l'estudi i presentar al·legacions en els llocs més avall indicats.  
Termini: un mes per a particulars i dos mesos per a administracions públiques, estos dos comptadors des de la publicació d'este anunci en el BOE.  
Informació: l'estudi es podrà consultar en les oficines de la Conselleria d'Infraestructures i Transport:  
46871 València: avinguda de Blasco Ibáñez, 50.  
03744 Alacant: avinguda d'Aguilera, 1-7a planta.  
12338 Castelló: avinguda del Mar, 16.  
Així mateix, l'estudi de referència estarà a la disposició dels interessats per a la seua consulta als ajuntaments d'Orihuela, Jacarilla, Benejúzar, Almoradí, Rojales, Formentera del Segura, Daya Nueva, Daya Vieja i Guardamar del Segura.  
València, 28 de juny de 2006.. El director general d'Obres Públiques: Victoriano Sánchez-Barcáiztegui Moltó.
Diari Oficial de la Generalitat Valenciana


Sumari del DOGV 5327, del 18-08-2006 (2006/9669)

Expedient número 697/2006. Subministrament i instal·lació d'un quiròfan integrat multidisciplinari d'alta definició.
--------------------------------------------------------------------------------------------------------------------

### Dades del document

Número de DOGV
:   5327

Data del DOGV
:   18-08-2006

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2006/9669


Data del document
:   02-08-2006

Organisme emissor
:   Conselleria de Sanitat

Tipus de document
:   Resolució

Descriptors 

:   * licitació
    * material mèdic-quirúrgic
    * contracte de subministraments
    * adjudicació de contracte administratiu

Expedient número 697/2006. Subministrament i instal·lació d'un quiròfan integrat multidisciplinari d'alta definició. [2006/9669]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Hospital General de Castelló. avinguda de Benicàssim, s/n, 12056 . Castelló de la Plana. Telèfon 889 08 42 40, fax 964 72 65 58.  
c) Número d'expedient: 697/2006.  
2. Objecte del contracte  
a) Tipus de contracte: contracte de subministraments.  
b) Descripció de l'objecte: subministrament i instal·lació d'un quiròfan integrat multidisciplinari d'alta definició.  
c) Lots: .-  
3. Tramitació, procediment i forma d'adjudicació  
a) Tramitació: ordinària.  
b) Procediment: negociat.  
c) Forma: sense publicitat.  
4. Pressupost base de licitació  
Import total: sis-cents quatre mil set-cents euros (604.700 euros).  
5. Adjudicació  
a) Data: 14 de juliol de 2006.  
b) Contractista: Olympus Optical España, SA.  
c) Nacionalitat: espanyola.  
d) Import d'adjudicació: cinc-cents noranta-set mil cinc-cents deu euros (597.510 euros).  
València, 2 d'agost de 2006.. El director general de Recursos Econòmics (Decret 25/2005, de 4 de febrer, DOGV núm. 4.941): Eloy Jiménez Cantos.
Diari Oficial de la Generalitat Valenciana


Sumari del DOGV 5229, del 29-03-2006 (2006/3058)

Informació pública la sol·licitud de declaració d'interés comunitari relativa a la instal·lació d'un abocador de residus sòlids urbans al polígon 2, parcel·la 65 i altres, del terme municipal de Dos Aguas.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5229

Data del DOGV
:   29-03-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/3058


Organisme emissor
:   Conselleria de Territori i Habitatge

Tipus de document
:   Anunci

Informació pública la sol·licitud de declaració d'interés comunitari relativa a la instal·lació d'un abocador de residus sòlids urbans al polígon 2, parcel·la 65 i altres, del terme municipal de Dos Aguas. [2006/3058]  
Per raó del que estableix l'article 37 de la Llei 10/2004, de la Generalitat Valenciana, de 9 de desembre, sobre sòl no urbanitzable, en relació amb l'article 12.2 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana, s'ha acordat admetre a tràmit i sotmetre a informació pública la sol·licitud de declaració d'interés comunitari relativa a la instal·lació d'un abocador de residus sòlids urbans al polígon 2, parcel·la 65 i altres, del terme municipal de Dos Aguas, promoguda per Sufi SA Corporación F. Turia SA, expedient 1022/2005.  
La qual cosa es publica per al general coneixement i a l'efecte d'informació pública durant el termini de vint dies hàbils, a partir de l'endemà de la data d'aquesta publicació, en els locals de la Comissió Territorial d'Urbanisme de València sitis a l'Edifici PROP de l'Av. Gregori Gea, 27 de València.  
València, 20 de desembre de 2005.. El director territorial: Manuel I. Prieto Honorato.
Diari Oficial de la Generalitat Valenciana


Sumari del DOGV 5319, del 07-08-2006 (2006/8605)

Notificació de la sentència del juí número 1.272/2005.
------------------------------------------------------

### Dades del document

Número de DOGV
:   5319

Data del DOGV
:   07-08-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/8605


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència del juí número 1.272/2005. [2006/S8605]  
Pilar Herranz Narro, secretària del Jutjat de Primera Instància número 12 de València, fa saber:   
Que en este Jutjat se seguix juí verbal amb el número 1.272/2005, promogut per la procuradora Cristina Campos Gómez, en nom i representació de la mercantil Promociones Isdu, SL, contra Juan Megías Vives, en parador ignorat, sobre falta de pagament de les rendes més reclamació de quantitat, i en les quals amb data 26 de juny de 2006, es va dictar sentència la part dispositiva de la qual literalment copiada diu així:  
Decisió: que amb l'estimació de la demanda interposada per la representació processal de Promociones Isdu, SL, contra Juan Megías Vives:  
1. Declare resolt el contracte d'arrendament de l'habitatge situat en esta localitat, al carrer Salvador Pau, 1, 24.ª, celebrat entre les parts, i en conseqüència, condemne la part demandada que desallotge i deixe a disposició de l'actora l'habitatge.  
2. Condemne al demandat que satisfaça a l'actora la quantitat de 6.965,09 euros, més els interessos legals establits, i al pagament de les rendes i despeses d'aigua i de llum que vencen des d'esta resolució fins al desallotjament de l'habitatge pel demandat.  
3. S'imposen les costes causades en este procediment a la part demandada.  
Contra esta resolució es pot preparar recurs d'apel·lació en el termini de cinc dies des de la notificació.  
Esta és la meua sentència, que pronuncie, mane i firme.  
I perquè conste i tinga els efectes legals pertinents i valga de notificació de sentència en legal forma al demandat Juan Megías Vives, en ignorat parador, i així mateix per ala inserció en el Diari Oficial de la Generalitat, estenc este edicte.  
València, 27 de juny de 2006.. La secretària: Pilar Herranz Narro.